Sxolia-giota

** Αντιδράσεις μαθητών: ** ** Παρατηρήσεις: **
 * Εργαλεία και σενάρια: **
 * Δημιουργία Blog για δημοσίευση εργασιών και βίντεο γύρω από διάφορες θεματολογίες με σκοπό να ενδιαφερθούν τα παιδιά για θέματα που ίσως δεν τα απασχολούσαν πιο πριν καθώς και να επικοινωνήσουν με άλλα σχολεία.
 * Δημιουργία Blog ανά ομάδα εργασίας με ελεύθερη επιλογή θέματος. Τα μέλη της ομάδας με αυτό τον τρόπο εξασφαλίζεται ότι θα έχουν κοινά ενδιαφέροντα.
 * Δημιουργία από τα παιδιά ενός οδηγού χρήσης του Facebook, με το οποίο είναι πιο εξοικειωμένα, χρησιμοποιώντας όμως άλλα εργαλεία.
 * Δημιουργία quiz που είναι σε flash και είναι πολύ πιο εντυπωσιακό από ένα quiz που είναι ξερό σε χαρτί.
 * Τα παιδιά επιλέγουν κάποιο θέμα, κατεβάζουν φωτογραφίες, τις αποθηκεύουν και μετά με τη γλώσσα προγραμματισμού logo προσπαθούν να φτιάξουν διάφορα μοντέλα που βλέπουν. Στο τέλος, αφού κάνουν όλη την διαδικασία, γίνεται μια παρουσίαση της δουλειάς τους μέσα στην τάξη, ψηφιακά, με power point.
 * Χρήση χαρτών εννοιολογικής χαρτογράφησης για να διατυπωθούν οι ιδέες των μαθητών ή για την αξιολόγηση της απόδοσής τους στο μάθημα.
 * Χρήση εργαλείων bookmarking στο στάδιο αναζήτησης πληροφοριών για το μάθημα.
 * Εκμάθηση κανόνων επικοινωνίας και συμπεριφοράς με τη χρήση email και chat εργαλείων.
 * Σε εργασία με θέμα τον κύκλο του νερού, μπορεί να χρησιμοποιηθεί εννοιολογική χαρτογράφηση, και προσομοίωση από το YouTube καθώς και δημιουργία σταυρόλεξου στο hot potatoes.
 * Εργαλεία όπως αυτά που κάνουν σύννεφα λέξεων, σαν το Wordle, μπορεί να χρησιμοποιηθούν μέσα στην τάξη σε μαθήματα όπως στη γραμματική, για να βρεθούν συνώνυμα.
 * Στο μάθημα της ιστορίας μπορούν να χρησιμοποιηθούν έτοιμα timelines τα οποία μπορούν να εντοπιστούν μέσω αναζήτησης στο google.
 * Ανταλλαγή e-mail με μαθητές ενός σχολείου στο εξωτερικό. Τα παιδιά έτσι μπορούν να καταλάβουν πώς και που ζούνε, να δουν πώς είναι το δικό τους σχολείο, η δική τους γειτονιά και πώς είναι σε άλλες χώρες.
 * Χρήση προσομοιώσεων στο μάθημα της φυσικής, ταυτόχρονα με αληθινά πειράματα με βολτόμετρο και αμπερόμετρο.
 * Οι καθηγητές ισχυρίζονται ότι η ενασχόληση με τις νέες τεχνολογίες αυξάνει την **αυτοπεποίθηση και την αυτοεκτίμηση** των παιδιών και μαθαίνουν με ευχάριστο τρόπο αφού η διαδικασία μάθησης γίνεται ενδιαφέρουσα.
 * Όταν οι εργασίες δημοσιεύονται τα παιδιά αισθάνονταν ότι αποτελούν μέρος μιας ομαδικής προσπάθειας. Καταβάλλουν περισσότερη προσπάθεια να κάνουν το δικό τους μέρος της εργασίας όσο το δυνατόν καλύτερο, ώστε να δεχτούν καλά σχόλια και από τους υπόλοιπους και να συμβάλλουν θετικά στην ομαδική προσπάθεια. Το βλέπουν σαν **πρόκληση** αφού πλέον έχουν την ευκαιρία να δείξουν τις εργασίες τους στην οικογένειά τους και τους φίλους τους και να επικοινωνήσουν και να αλληλεπιδράσουν και με άλλα άτομα μέσα από σχόλια και εντυπώσεις για τις δραστηριότητές τους.
 * Αυξάνεται η **συμμετοχή και συντονίζονται** και συνεργάζονται καλύτερα σαν ομάδα.
 * Οι **συνεσταλμένοι μαθητές ανθίζουν** όταν έχουν τον χρόνο να εκφραστούν. Παιδιά που ποτέ δεν ενδιαφέρθηκαν για το μάθημα, στην πράξη με τη χρήση των τεχνολογιών αυτών, μαθαίνουν με άλλο τρόπο και μπαίνουν μέσα στο παιχνίδι της μάθησης.
 * Οι μαθητές έχουν το χρόνο να αναστοχαστούν για την ανάπτυξη κειμένου.
 * Η χρήση όλων αυτών των εργαλείων, αποτελεί τη γέφυρα στο χάσμα των γενεών που υπάρχει. Στα παιδιά αρέσει η ιδέα ότι ο καθηγητής τους χρησιμοποιεί αυτά τα εργαλεία. Βλέπουν ότι είναι κοντά τους. Ακολουθώντας την τεχνολογία, ακολουθείς και την καθημερινότητα των μαθητών.
 * Πρέπει αυτό που θα τους ζητηθεί να κάνουν να τους κάνει να αισθανθούν ότι είναι κάτι το οποίο τους είναι οικείο και ακόμα περισσότερο ότι μπορεί να τους προκαλέσει το ενδιαφέρον.
 * Η χρήση των εργαλείων αυτών έχει απαιτήσεις εκτός ωραρίου από τους εκπαιδευτικούς, καθώς και άμεση εμπλοκή των γονέων στις δραστηριότητες.
 * Καλλιεργείται ο επιστημονικός τρόπος σκέψης.
 * Πρέπει να γίνεται μία πρότερη εκπαίδευση των μαθητών και να μην τους αφήνουμε να πλέουνε σε βαθιά νερά, γιατί τότε απογοητεύονται πολύ εύκολα. Λείπει η ωριμότητα και είναι λογικό γιατί ένα παιδάκι που έχει πρόσβαση στα πάντα δέχεται καταιγισμό. Καλό θα ήταν ο γύρω κόσμος του παιδιού να γνωρίζει κάποια πράγματα ούτως ώστε να μπορεί να το ελέγξει.
 * Σημαντικότερο ρόλο έχει ο εκπαιδευτικός και πώς αυτός θα οργανώσει τις δραστηριότητες του μαθήματος, ώστε να έχουν ενδιαφέρον και νόημα για τα παιδιά.
 * Κάθε τι καινούριο πρέπει να γίνεται με κάποιο σκοπό, αλλιώς τα παιδιά βαριούνται. Όταν το παιδί έχει συνηθίσει, υπάρχει τέτοια πολυμορφία και ποικιλία στο διαδίκτυο και στο web 2.0 που τα παιδιά ενθουσιάζονται. Με άλλα λόγια η επιλογή και ο σκοπός των εργαλείων που θα χρησιμοποιηθούν στην εκπαιδευτική διαδικασία εξαρτώνται από τους στόχους που θέτονται. Μεγαλύτερη σημασία έχει ο τρόπος που θα οργανωθεί μια εκπαιδευτική δραστηριότητα και όχι τα ίδια τα τεχνολογικά εργαλεία
 * Η επιλογή των εκπαιδευτικών δραστηριοτήτων, θα πρέπει να σχετίζονται με τα ενδιαφέροντα των παιδιών και να τους δίνουν τη δυνατότητα να εκφράζονται ελεύθερα και να παράγουν κάποιο έργο.
 * Οι γονείς μπορεί να βλέπουν την ενασχόληση με τα εργαλεία αυτά είτε θετικά είτε να μην την θέλουν καθόλου. Σε κάθε περίπτωση ο γονέας πρέπει να έχει τον έλεγχο.

**Εμπόδια** Οι καθηγητές εντοπίζουν ένα σύνολο από εμπόδια στη χρήση των νέων τεχνολογιών στην εκπαίδευση που έχουν να κάνουν τόσο με την στάση των εμπλεκόμενων προσώπων (μαθητές, γονείς, συνάδελφοι, διευθυντές), όσο και με παρούσα κατάσταση των υποδομών των σχολείων και του εκπαιδευτικού συστήματος. Πιο συγκεκριμένα: **Προτάσεις**
 * Ένα από τα μεγαλύτερα πρόβλημα που αντιμετώπισαν οι καθηγητές είχε να κάνει με την στάση των γονέων, οι οποίοι ήταν επιφυλακτικοί απέναντι στην ενδεχόμενη έκθεση των παιδιών τους στο διαδίκτυο, κυρίως σε ζητήματα τα οποία άπτονται της ασφάλειας των προσωπικών δεδομένων.
 * Το αναλυτικό πρόγραμμα και οι οδηγίες του περιορίζουν την ελευθερία των καθηγητών. Στη διάρκεια της σχολικής χρονιάς δεν υπάρχει η πολυτέλεια χρόνου για την οργάνωση και την ολοκλήρωση των δραστηριοτήτων. Γι αυτό το λόγο είναι απαραίτητη η καλή οργάνωση από τη μεριά των καθηγητών που όμως δεν είναι όλοι σε θέση να διαθέσουν τον απαιτούμενο προσωπικό χρόνο και δεν έχουν τις κατάλληλες γνώσεις.
 * Πολλοί μαθητές δεν είναι εξοικειωμένοι με τα εργαλεία και χρειάζονται ενημέρωση. Δεν έχουν συνειδητοποιήσει τη σημαντικότητα τέτοιων δραστηριοτήτων με αποτέλεσμα πολλές φορές να «διαμαρτύρονται» για τη δυσκολία υλοποίησης τους καθώς και το χρόνο που πρέπει να αφιερώσουν ώστε να μάθουν τα νέα εργαλεία, προτιμώντας τις παραδοσιακές «εύκολες λύσεις» για την ολοκλήρωση των εργασιών τους.
 * Ένα επίσης σημαντικό πρόβλημα αποτέλεσε η τεχνολογική υποδομή των σχολείων. Στα περισσότερα σχολεία υπάρχει ένα μόνο εργαστήριο, το οποίο πρέπει να μοιράζονται όλες οι τάξεις και οι εκπαιδευτικοί πρέπει πάντα να έρχονται σε συνεννόηση. Ακόμα όμως και να υπάρχει το εργαστήριο, στις περισσότερες περιπτώσεις οι δυνατότητες των υπολογιστών και του δικτύου δεν επιτρέπουν την ομαλή διεξαγωγή των δραστηριοτήτων. Τα μηχανήματα που υπάρχουν στο σχολείο πολλές φορές είναι χειρότερα από αυτά που έχουν στο σπίτι τους οι μαθητές. Δυσκολία συναντάται και στη συντήρηση των εργαστηρίων καθώς πρέπει να γίνεται συστηματική παρακολούθηση και μάλιστα από εξειδικευμένα άτομα.
 * Ένα ακόμα πρόβλημα, ειδικά για τις μικρότερες τάξεις, είναι ότι τα περισσότερα εργαλεία είναι ξενόγλωσσα και έτσι τα μικρότερα παιδιά του δημοτικού χρειάζονται απαραίτητα περισσότερη καθοδήγηση για τη χρήση τους.
 * Ένα σημείο στο οποίο θα πρέπει να δοθεί προσοχή είναι ότι όταν το μάθημα γίνεται Onlineείναι σαν να υπάρχει ένα ανοιχτό παράθυρό σε όλο τον κόσμο και ένα μικρό λάθος μπορεί να φέρει στην τάξη εικόνες οι οποίες δεν είναι οι επιθυμητές.
 * Ανάμεσα στους εκπαιδευτικούς υπάρχει ένα χάσμα. Είναι η μια πλευρά που είναι πρόθυμοι και θετικοί να μάθουν νέα πράγματα και να εντάξουν τις νέες τεχνολογίες στη διδασκαλία τους. Πολλοί εκπαιδευτικοί όμως, είναι τεχνοφοβικοί ή αρνητικοί απέναντι στην τεχνολογία. Δεν βρίσκουν λόγους να αντικαταστήσουν τα συμβατικά εργαλεία διδασκαλίας, όπως τον πίνακα, με τις νέες τεχνολογίες και πιστεύουν ότι η χρήση των νέων τεχνολογιών θα είναι χρονοβόρα για τη διδασκαλία τους. Επίσης πολλοί έχουν οικογενειακές και επαγγελματικές υποχρεώσεις που καταλαμβάνουν μεγάλο χρονικό διάστημα από τη μέρα τους και δεν έχουν τη διάθεση να αφιερώσουν τον επιθυμητό χρόνο. Το αποτέλεσμα της καχυποψίας τους είναι προσπαθούν να βάλουν εμπόδια και σε άλλους συναδέλφους τους περισσότερο πρόθυμους.
 * Η κοινότητα των εκπαιδευτικών δεν μπορεί να βασίζεται πια στις παλιές, καλές, κλασσικές συνταγές. Χρειάζεται τόλμη. Οι περισσότεροι εκπαιδευτικοί βρίσκουν πολύ καλή ιδέα την χρήση των νέων τεχνολογιών κατά την διάρκεια του μαθήματος, αλλά λίγοι τολμούν να τις εντάξουν στις εκπαιδευτικές τους πρακτικές, γιατί φοβούνται την διαδικασία. Δεν πρέπει να φοβούνται να “εκτίθενται” στον παγκόσμιο ιστό. Να γίνουν κυρίαρχοι της ψηφιακής τους ταυτότητας και να αξιοποιήσουν τον αστείρευτο πλούτο που παρέχει το Διαδίκτυο και τα κοινωνικά δίκτυα των εκπαιδευτικών ανά τον κόσμο. Δεν πρέπει φοβούνται ότι οι μαθητές τους μπορεί να ξέρουν περισσότερα από αυτούς.
 * Να θέτουν στόχους και να ψάχνουν να βρουν τρόπους και εργαλεία που θα βοηθούσαν στην πραγματοποίηση αυτών των στόχων. Οι εκπαιδευτικοί δεν θα πρέπει να χρησιμοποιούν κάποιο εργαλείο και σύμφωνα με αυτό να οργανώνουν την εκπαιδευτική διαδικασία. Αντίθετα, θα πρέπει να θέτουν στόχους και να οργανώνουν εκπαιδευτικές δραστηριότητες και μετά να ψάχνουν με κριτική ματιά και να εντοπίζουν τα κατάλληλα τεχνολογικά εργαλεία που θα τους βοηθήσουν να πετύχουν αυτούς τους στόχους. Με άλλα λόγια να κάνουν τις επιλογές τους πάντα με Λόγο και Αιτία, γιατί μόνο τότε αποκτά ποιότητα το περιεχόμενο της παρεχόμενης εκπαίδευσης που είναι και το ζητούμενο.
 * Πρέπει να υπάρχει μια αλληλοϋποστήριξη μεταξύ των συναδέλφων. Δεν έχει νόημα κάποιος να υλοποιεί πράγματα αλλά τα κρατάει για το εαυτό του. Δεν είναι καλό να φοβάται να μην εκτεθεί. Είναι απαραίτητο να αναπτυχθεί η κουλτούρα της συνεργασίας. Πρέπει αν γίνει κατανοητό ότι είμαστε όλοι μαζί και κινούμαστε προς ένα σκοπό: να βελτιώσουμε την εκπαίδευσή μας, την εκπαίδευση του μαθητή δηλαδή, την εκπαίδευση ως κοινωνία και ως ελληνική παιδεία. Είναι πολύ πιο ωραίο να ξέρει κανείς τι έκανε ένας καθηγητής έμπειρος, όταν μπήκε την πρώτη μέρα στο σχολείο, στην αίθουσα, τι κάνει με τους μαθητές του, για να μπορέσει να επωφεληθεί από αυτήν την εμπειρία.
 * Η επιμόρφωση εκπαιδευτικών που πραγματοποιείται είναι απαραίτητη.
 * Ο εκπαιδευτικός πρέπει να έχει πολλά επικοινωνιακά προσόντα έτσι ώστε να περάσει το ζήτημα στο σύλλογο διδασκόντων, στο διευθυντή του σχολείου και να συνεργαστεί με τους γονείς
 * Για να μπορέσει κάποιος πραγματικά να αξιοποιήσει τις νέες τεχνολογίες θα πρέπει να ενημερώνεται συνεχώς και διαρκώς γιατί είναι κάτι το οποίο αλλάζει συνεχώς, κάτι το οποίο ανανεώνεται συνεχώς, κάτι το οποίο εξελίσσεται συνεχώς και υπάρχει κίνδυνος να μείνουμε πίσω.

**Κενά στο εκπαιδευτικό σύστημα που να συμπληρώνονται μέσα από εκπαιδευτικές δραστηριότητες με χρήση Web 2.0 εργαλείων:** **Ιδανική εκπαιδευτική πρακτική:**
 * Το πρώτο και πιο σημαντικό είναι ότι εμπλέκει ενεργά τους μαθητές. Το δεύτερο είναι ότι τους βάζει να συνεργαστούν μεταξύ τους ώστε να παράγουν κάποια project, πράγμα το οποίο δεν υπάρχει γενικά στα μαθήματα και είναι πολύ βασικό. Κάποιοι μαθητές τελειώνουν με άριστα το σχολείο και δεν έχουν συνεργαστεί ποτέ με κάποιον άλλο! Πολλά παιδιά χάνονται όταν πηγαίνουν να δουλέψουν, διότι στις δουλειές δε γίνεται να κάνεις κάτι μεγάλο και να μη συνεργαστείς. Άλλο ένα θετικό είναι ότι το να δημοσιεύονται οι εργασίες των μαθητών λειτουργεί ως κίνητρο για αυτούς.
 * Αυτό που προσφέρουν τα Web 2.0 εργαλεία, και η οποιαδήποτε εξέλιξη θα επέλθει σε αυτό τον τομέα, είναι ότι μπορούν να φέρουν πιο κοντά τους μαθητές με το διδακτικό αντικείμενο του κάθε μαθήματος.
 * Η χρήση του διαδικτύου και του ιστολογίου αποτελεί ένα σύνδεσμο με τον υπόλοιπο κόσμο και βοηθάει τα παιδιά να μην νιώθουν αποκομμένα.
 * Τα παιδιά αποκτούν και έξτρα δεξιότητες εκτός από την ανάπτυξη γραπτού και προφορικού λόγου. Οι δεξιότητες αυτές είναι κοινωνικοποίηση, ομαδοποίηση, ομαδοσυνεργατική διδασκαλία.
 * Μπορεί κάποιος να στήσει ένα πάρα πολύ ωραίο μάθημα μέσα από το Διαδίκτυο, που να έχει πολύ ενδιαφέρον ακόμα και αν δεν έχει τη δυνατότητα να κάνει πειράματα ακόμα και αν δεν έχει και τις γνώσεις να το κάνει
 * Τα κενά που καλύπτονται είναι τέσσερα και αφορούν την έλλειψη του κατάλληλου εκπαιδευτικού λογισμικού, τις δυνατότητες συνεργασίας και επικοινωνίας, την εξοικείωση των μαθητών να δρουν μέσα σε ένα νέο μαθησιακό περιβάλλον και τέλος το ζήτημα του ψηφιακού αλφαβητισμού, που δεν μπορεί να διδαχτεί εκτός διαδικτύου.
 * Η οργάνωση της πληροφορίας και η δημιουργία μιας κεντρικής βιβλιοθήκης υλικού, όπου όλοι να μπορούν ελεύθερα να προσθέτουν και να αξιολογούν το περιεχόμενο ελεύθερα. Επίσης, θα βοηθούσαν στην δημιουργία ομάδων και συνεργασιών μεταξύ εκπαιδευτικών και σχολείων
 * Οι νέες υπηρεσίες για σύγχρονη (chat) και ασύγχρονη (forum) συζήτηση, καθώς και τα νέα εργαλεία τηλεδιασκέψεων, δίνουν νέα διάσταση στην επικοινωνία μεταξύ του καθηγητή και των μαθητών, καθώς και των μαθητών μεταξύ τους, προσφέροντας άμεση επικοινωνία με μηδενικό κόστος. Τα εργαλεία για blogging και microblogging, δίνουν τη δυνατότητα για άμεση, εύκολη και μαζική έκφραση και δημοσιοποίηση απόψεων και ιδεών. Οι μαθητές αυξάνουν και βελτιώνουν τις δεξιότητες αναλυτικής και συνθετικής τους σκέψης, ενώ γίνονται αποδέκτες σχολίων, κάτι που βοηθά στη δημιουργία εποικοδομητικού διάλογου και κριτικής θεώρησης των πραγμάτων. Επίσης, εφαρμογές όπως τα Wikis συνεισφέρουν τα μέγιστα προς την κατεύθυνση της αποτελεσματικής συνεργατικής μάθησης, καθώς οι μαθητές (ανεξαρτήτου τόπου και χρόνου) συζητούν, ανταλλάσσουν απόψεις, συνεργάζονται και τελικά διαμορφώνουν από κοινού ένα κοινό έργο ή στόχο. Τέλος, αξίζει να αναφερθεί και το φαινόμενο των δικτύων κοινωνικής δικτύωσης (social networks)
 * Προσφέρεται μια δυνατότητα αυτομόρφωσης και αυτοδιαχείρισης γενικά και από την πλευρά των καθηγητών και από την πλευρά των μαθητών
 * Να υπάρχει σε κάθε τάξη ένας φορητός υπολογιστής, ένας προβολέας και σύνδεση στο διαδίκτυο. Δεν είναι ανάγκη να υπάρχει ένας υπολογιστής για κάθε παιδί, πράγμα που δεν είναι και οικονομικά εφικτό.
 * Πολύ σημαντική η οργάνωση εκπαιδευτικών δραστηριοτήτων για το μάθημα που θα δίνουν κίνητρο στα παιδιά να συνεργαστούν και να μαθαίνουν ομαδικά.
 * Μια τάξη στην οποία ο καθηγητής δε θα είναι ο μεταδότης γνώσεων αλλά ως εμψυχωτής.
 * Πρέπει να αλλάξει η άποψη που κυριαρχεί, ότι ο μαθητής πρέπει να κάθεται ήσυχα στην καρέκλα του, να μη μιλάει και μόνο να ακούει. Ο μαθητής που κάθεται ήσυχος δε μαθαίνει. Αν ο μαθητής δε συμμετέχει ενεργά, δεν τσατιστεί ή δεν εκφράζεται, δε μπορεί να μάθει. Όταν μαθαίνουμε κάτι, συνδυάζουμε κάποιες εμπειρίες, όπως αυτό που έχουμε δει ή αυτό που έχουμε νιώσει. Πρέπει να υπάρχει μία σύνδεση με κάτι για να μπορέσουμε να μάθουμε, ειδάλλως θα το μάθουμε για μία ώρα και μετά θα το παρατήσουμε και δε θα θυμόμαστε τίποτα.
 * Σε μια ιδανική περίπτωση θα έπρεπε να υπάρχουν κάποιες έτοιμες εφαρμογές, κάποια έτοιμα καλά παραδείγματα, τα οποία θα έρθουν και θα κουμπώσουν στο μάθημα του κάθε συναδέλφου, ώστε να μη χρειαστεί ο ίδιος ο συνάδελφος, ο οποίος δεν ξέρει καν τι είναι τα Web 2.0 εργαλεία, να τα μάθει και να φτιάξει την εφαρμογή.
 * Θα πρέπει να εξασφαλίσουμε ότι θα έχουμε εργαστήρια πληροφορικής που θα είναι λειτουργικά και σύγχρονα, στα οποία θα έχουν πρόσβαση όχι μόνο οι καθηγητές πληροφορικής, αλλά θα υπάρχει η δυνατότητα να έχουν πρόσβαση οι καθηγητές όλων των μαθημάτων, αν το επιθυμούν.
 * Θα πρέπει να υπάρξει μια σχετική επιμόρφωση των εκπαιδευτικών στον τρόπο με τον οποίο μπορούν να αξιοποιήσουν αυτά τα εργαλεία, για να μπορέσουν να τα εντάξουν ομαλά στην εκπαιδευτική πρακτική.
 * Να υπάρχουν κάποια καλά παραδείγματα πρακτικών εφαρμογών αυτών των εργαλείων που να αποτελέσουν έναν οδηγό για τους υπόλοιπους εκπαιδευτικούς, ώστε να πειστούν ότι και μπορούν να εφαρμοστούν στην πράξη και μπορούν να έχουν τα αναμενόμενα αποτελέσματα
 * Το σχολείο πρέπει να συνδεθεί με την κοινωνία έξω. Τα παιδιά πρέπει να αποκτήσουν δεξιότητες οι οποίες θα τους βοηθήσουν στην περαιτέρω πορεία τους, τόσο στη ζωή όσο και στην επαγγελματική τους καριέρα.
 * Να υπάρχει το στοιχείο της έρευνας μέσα στην τάξη. Τα παιδιά να μάθουν να ερευνούν μόνα τους και να μαθαίνουν από την προσωπική τους έρευνα, γιατί τότε μόνο τυπώνονται κάποια πράγματα και περνάνε μέσα τους
 * Η τεχνολογία πρέπει να είναι σαν τον αέρα, να υπάρχει παντού μια να μην την βλέπουμε. Η τεχνολογία πρέπει να υπάρχει μέσα στην τάξη, οποιαδήποτε στιγμή οποιοσδήποτε μαθητής να μπορεί αν τη χρησιμοποιεί. Θα πρέπει να υπάρχουν οι δομές αυτές οι υποστηρικτικές των δασκάλων των σχολείων των διοικήσεων αλλά δεν θα πρέπει να λέμε να εδώ κάνουμε τεχνολογία να εδώ κάνουμε παραδοσιακό μάθημα.
 * Επιλέγουμε τις ενότητες και τα κεφάλαια εκείνα από την ύλη για τα οποία η χρήση ψηφιακού υλικού είναι πραγματικά χρήσιμη. Δεν είναι χρήσιμο το ψηφιακό υλικό για όλες τις ενότητες
 * Η δημιουργία ψηφιακού υλικού μπορεί να πάρει αρκετό χρόνο και δεν μπορείς να επενδύεις συνεχώς σε αυτό. Το ψηφιακό υλικό θα πρέπει να επαναχρησιμοποιείται και να διακινείται μεταξύ των εκπαιδευτικών. Υπάρχει μεγάλη προθυμία των εκπαιδευτικών που είναι πρόθυμοι να μοιραστούν το υλικό τους, απλά δεν υπάρχει η κατάλληλη υποδομή για να γίνει αυτό.